जोधपुर। जेएनवीयू में बीए प्रथम वर्ष के फॉर्म जमा करवाने की सोमवार को अंतिम तिथि है। इसके बाद विलंब शुल्क के साथ फॉर्म भरे जाएंगे। विलंब शुल्क के साथ बीएससी व बीकॉम के फॉर्म भरने की अंतिम तिथि भी 10 जून है। इसके बाद इनकी कट ऑफ सूची जारी करने की प्रक्रिया शुरू होगी।
बीए प्रथम वर्ष के लिए जेएनवीयू के कला संकाय, इवनिंग इंस्टीट्यूट व केएन कॉलेज में फॉर्म भरे जा रहे हैं। यहां भी फॉर्म जमा करवाने की सोमवार को अंतिम तिथि है। इसके बाद अगले एक सप्ताह तक विलंब शुल्क के साथ फॉर्म जमा करवाए
जा सकेंगे।
बीएससी व बीकॉम प्रवेश के लिए फॉर्म भरने की अंतिम तिथि 3 जून थी तथा विलंब शुल्क के साथ सोमवार को अंतिम तिथि है। फार्म भरने के बाद शीघ्र ही कट ऑफ लिस्ट शीघ्र जारी की जाएगी। फॉर्म जमा करवाने के लिए सोमवार को सभी संकायों व कॉलेजों में लंबी कतारें लगेंगी तथा इसके लिए विश्वविद्यालय ने कर्मचारियों को विशेष निर्देश दिए हैं।
प्रवेश प्रक्रिया के तहत वाणिज्य संकाय के बीकॉम व बीबीए, कला संकाय के बीए, विधि संकाय के बीएएलएलबी, बीबीए एलएलबी व एलएलबी, विज्ञान संकाय के बीएससी व बीसीए, केएन कॉलेज के बीए, बीकॉम, बीएससी तथा सायंकालीन संस्थान के बीए व बीकॉम में प्रथम वर्ष की सीटों पर प्रवेश प्रक्रिया पूर्ण की जाएगी।
hin_Deva hin_Deva hin_Deva hin_Deva bho_Deva